તે દિવસ અને આજની ઘડી સરદારજીએ પોતાનું જીવન માનવ સેવા માટે સમર્પિત કરી દીધું. આંધી આવે કે તોફાન, આગ વરસે કે પાણી તમામ પરિસ્થિતિઓમાં ગુરમિત સિંહ પીએમસીએચના બિનવારસી વોર્ડના દર્દીઓને ખાવાનું આપવા માટે જરૂરથી જાય છે. તેમની સેવા કરે છે. માનવસેવામાં લાગેલા સરદારજીએ અત્યાર સુધી કોઈની પણ પાસેથી એક પણ રૂપિયો લીધા વિના પોતાની કમાણીથી છેલ્લાં 25 વર્ષમાં 100 લોકોને સંપૂર્ણ રીતે સાજા કરીને તેમને તેમના પરિવાર સાથે મેળવી આપ્યા છે. 100 તો માત્ર આંકડાકીય સંખ્યા છે પરંતુ તેમનો જુસ્સો તો લાખો કરતાં પણ વધારેનો છે.